Diari Oficial de la Generalitat Valenciana


Sumari del DOGV 4145, del 11-12-2001 (2001/11462)

RESOLUCIÓ de 29 de novembre de 2001, del director general de Transports, relativa a l'expressió en moneda euro del cànon de viatgers de les estacions d'autobusos de la Comunitat Valenciana i dels suplements dels serveis en dissabtes, diumenges i festius dels serveis de transport públic regular permanent de viatgers d'ús general.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/11/29/(1)/dof/vci/html**

### Dades del document

Número de DOGV
:   4145

Data del DOGV
:   11-12-2001

Secció del DOGV
:   I. DISPOSICIONS GENERALS

Número del document
:   2001/11929


Data del document
:   29-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * transport de viatgers
    * tarifa de transport
    * ecu
    * transport públic
    * convertibilitat monetària
    * moneda
    * legislació

RESOLUCIÓ de 29 de novembre de 2001, del director general de Transports, relativa a l'expressió en moneda euro del cànon de viatgers de les estacions d'autobusos de la Comunitat Valenciana i dels suplements dels serveis en dissabtes, diumenges i festius dels serveis de transport públic regular permanent de viatgers d'ús general. [2001/11211]
  
La Llei Orgànica 10/1998, de 17 de desembre, complementària de la Llei 46/1998, de 17 de desembre, sobre introducció de l'euro, determina la necessitat d'expressar en moneda euro els imports monetaris que s'hagen de pagar o comptabilitzar que s'expressaven únicament en moneda pessetes, i estableix normes de conversió i arredoniment a unitats euro.
  
L'Ordre de 26 de novembre de 2001, de la Conselleria d'Obres Públiques, Urbanisme i Transports, que estableix els criteris de conversió a euros de les tarifes dels serveis públics col·lectius de transport de viatgers competència de la Generalitat Valenciana i reguladora de determinats aspectes de l'adquisició i pagament d'aquestes durant el període de coexistència de les dues monedes, estableix en l'article 2.2 del capítol I, l'obligació que, quan hi ha trajectes amb origen o destinació en estacions d'autobusos, ?s'addicionarà el corresponent cànon convertit a euros abans de l'arredoniment final del preu del bitllet?.
  
En aplicació d'aquesta normativa, s'ha d'expressar el cànon de viatgers en euros amb cinc decimals que haurà de ser afegit abans de l'arredoniment final dels bitllets, atés que considerem que aquesta manera de procedir és la que està més d'acord amb la necessitat de no modificar l'import dels bitllets que han de pagar els usuaris com a conseqüència d'arredoniments aplicats en operacions intermèdies.
  
D'altra banda, s'estableix l'expressió en euros dels suplements de dissabtes, diumenges i festius en els serveis de transport públic regular permanent de viatgers d'ús general a fi de no deixar cap element sense considerar en l'elaboració dels quadres de tarifes de les concessions dels esmentats serveis de transport públic regular permanent d'ús general i la seua expressió en euros.
  
En conseqüència, tenint en compte l'article 9 i 24 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Que l'expressió en moneda euro del cànon de viatgers i suplements que intervenen en el càlcul final dels bitllets per trajectes dels serveis de transport de viatgers amb origen o destinació en les estacions d'autobusos de la Comunitat Valenciana que s'esmenten és la següent:
  
1. Tarifes estació d'autobusos
  
1.1. València:
  
Cànon de viatgers (inclòs IVA)
  
- de 5 a 10 quilòmetres: 5 pessetes 0,03028 euros
  
- d'11 a 19 quilòmetres: 6 pessetes 0,03908 euros
  
- de 20 a 49 quilòmetres: 18 pessetes 0,10497 euros
  
- de 50 a 99 quilòmetres: 37 pessetes 0,22332 euros
  
- de 100 quilòmetres en avant: 55 pessetes 0,33220 euros
  
1.2. Alacant:
  
Cànon de viatgers (sense IVA)
  
- de 0 a 25 quilòmetres: 0 pessetes 0,00569 euros
  
- de 26 a 70 quilòmetres: 7 pessetes 0,04072 euros
  
- de 71 a 150 quilòmetres: 14 pessetes 0,08785 euros
  
- de 151 a 300 quilòmetres: 28 pessetes 0,16635 euros
  
- de 300 kilómetros en avant: 42 pessetes 0,25448 euros
  
1.3. Elx
  
Cànon de viatgers (inclòs IVA)
  
- de 0 a 20 quilòmetres: 5 pessetes 0,03169 euros
  
- de 20 a 50 quilòmetres: 10 pessetes 0,06573 euros
  
- de 50 a 100 quilòmetres: 12 pessetes 0,07982 euros
  
- de 100 quilòmetres en avant: 15 pessetes 0,09222 euros
  
2n. Suplement de dissabtes, diumenges i festius (inclòs IVA):
  
- Fins a 200 pessetes: 10 pessetes 0,05 euros
  
fins a 1,20 euros
  
- De 200 a 300 pessetes: 15 pessetes 0,10 euros
  
d'1,20 a 1,80 euros
  
- De 300 a 400 pessetes: 20 pesetas 0,10 euros
  
d'1,20 a 2,40 euros
  
Contra la present resolució, que no exhaureix la via administrativa, cal la interposició de recurs d'alçada davant del conseller d'Obres Públiques, Urbanisme i Transports, en el termini d'un mes a partir de l'endemà de la seua notificació, d'acord amb el que estableixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici que es puga interposar qualsevol altre recurs o acció que es considere procedent.


Còpia Permalink ELI